
RAPORT
 privind aprobarea Regulamentului privind promovarea acțiunilor având ca obiect înlocuirea amenzilor contravenționale cu sancțiunea prestării unei activități în folosul comunității

Cadrul legal pentru prestarea unei activități în folosul comunității a fost creat de Ordonanța Guvernului nr. 55/2001 privind regimul juridic al sancțiunilor, prestării unei activități în folosul comunității, cu modificările și completările ulterioare. În conformitate cu art. 2 din Ordonanța Guvernului nr. 55/2002 “activitatea în folosul comunității se prestează în domeniul serviciilor publice, pentru întreținerea locurilor de agrement, a parcurilor și a drumurilor, păstrarea curățeniei și igienizarea localităților, desfășurarea de activități în folosul grădinițelor, școlilor, dispensarelor și a altor așezăminte social – culturale”. 
        Articolul 16 al Ordonanței Guvernului nr. 55/2002, prevede că prin hotărâre, Consiliul Local stabilește domeniile serviciilor publice și locurile în care contravenienții vor putea presta activități în folosul comunității.
      Sancțiunea prestării unei activități în folosul comunității se aplică numai contravenienților persoane fizice și se execută după programul de muncă ori, dupa caz, programul școlar al contravenientulului, pe o durata cuprinsa intre 50 de ore si 300 de ore, de maxim 3 ore pe zi, iar în zilele nelucrătoare de 6-8 ore pe zi. In cazul in care contravenientul are posibilitatea să execute sancțiunea în fiecare zi din cursul săptămânii, iar autoritățile publice locale, prin persoanele împuternicite, pot asigura supravegherea activității contravenientului, durata maxima de lucru nu poate depasi 8 ore pe zi iar pentru minorii de 16-18 ani nu poate depăși durata de 6 ore/zi. 
        Potrivit art. 39¹ alin.1 din Ordonanta Guvernului nr. 2/2001 privind regimul juridic al contravențiilor, cu modificările și completările ulterioare, în cazul în care contravenientul nu a achitat amenda în termen de 30 de zile de la rămânerea definitivă a sancțiunii și nu există posibilitatea executării silite, instanța procedează la inlocuirea amenzii cu sanctiunea prestarii unei activități în folosul comunitatii, ținându-se seama și de partea din amenda care a fost achitată.
       
       Potrivit art. 39²  alin.2 din Ordonanta Guvernului nr. 2/2001 privind regimul juridic al contravențiilor, cu modificările și completările ulterioare, in cazul în care contravenientul, citat de instanţă, nu a achitat amenda în termenul prevăzut la alin. (1), instanţa procedează la înlocuirea amenzii cu sancţiunea prestării unei activităţi în folosul comunităţii pe o durată maximă de 50 de ore, iar pentru minori începând cu vârsta de 16 ani, de 25 de ore.
        Având în vedere schimbarea legislației în materie contravențională prin decizii ale Curtii Constitutionale, în baza cărora instanțele de judecată dispun transformarea amenzilor contravenționale neachitate și fără posibilitatea de a fi executate silit în prestarea de activități în folosul comunității, prin emiterea de mandate de executare, se constatată necesitatea adoptării unei asemenea hotărâri pentru stabilirea domeniilor de activitate, în care să se execute sancțiunea prestării muncii în folosul comunității. Această hotărâre va contribui la crearea cadrului legal pentru punerea în aplicare a mandatelor de executare.
        Potrivit art. 15 alin. (2) din Ordonanta Guvernului nr. 55/2002, o copie de pe dispozitivul hotărârii, însoţită de mandatul de executare, se comunică primarului unităţii administrativ-teritoriale şi unităţii de poliţie în a căror rază teritorială îşi are domiciliul sau reşedinţa contravenientul, precum şi contravenientului. 
        Totodata potrivit art. 15 alin. (4) din Ordonanta Guvernului nr. 55/2002, sancţiunea prestării unei activităţi în folosul comunităţii se execută în raza unităţii administrativ-teritoriale în care contravenientul îşi are domiciliul sau reşedinţa.
        Se vor stabili prin regulament conținutul activității ce urmează să fie prestată de contravenient, condițiile în care acesta execută sancțiunea, programul de lucru precum și detalii referitoare la supravegherea contravenienților.
         În exercitarea atribuțiunilor care îi revin și ținând cont de faptul că nici o faptă nu poate rămâne nepedepsită și nicio contravenție nu poate să rămână nesancționată, iar în cazul în care nu se pot recupera debitele de la contravenient acesta nedeținând bunuri mobile sau imobile sau neobținând nici un venit, se impune aprobarea proiectului de hotărâre în forma prezentată, fiind îndeplinite prevederile stabilite atât de legea în materie cât și actele administrative adoptate de către Consiliul Local al Comunei în această materie. 

